અહીં તમે દરેક ફોટોની Exif (Image data) પેરામીટર સેટ કરી શકો છો જેથી જોનારા તમે જે સેટીંગ સાથે ફોટો મૂક્યો છે તે અનુભવી શકે. ગૂગલ ઇમેજ કે અન્ય કોઈ પણ ઈમેજ હોસ્ટીંગ સાઈટ તમને એક પછી એક કે એક સાથે પાંચ દસ ફોટા અપલોડ કરવા કહી શકે પણ અહીં તમે . ફાઈલ બનાવી ઘણા ફોટો અપલોડ કરી શકો. તમારા ફોટોને કીવર્ડ આપી શકો અને અન્ય યૂઝર્સના ફોટો કીવર્ડથી શોધી શકો. તમારી બનાવેલી ગેલેરીઓને લીન્ક કરી શકો જેમ કે સ્પોર્ટસની ગેલેરી બનાવી હોય તેમાં ફુટબોલ, ક્રિકેટ જેવી સબગેલેરીઓ બનાવી લીન્ક કરી શકો. અન્ય ન્યૂઝગ્રૃપ પર તમારા ફોટોની લીન્ક અહીંથી આપી શકો. આ બધા ઉપરાંત પીબેઝ.કોમ જાણકારીનો ખજાનો છે, અહીં વપરાશકારો દ્વારા બનાવાતું મેગેઝીન દર મહીને પ્રસિધ્ધ થાય છે. ત્રીસ દિવસથી વધારે આ સગવડો વાપરવા ફી ભરવી પડે છે જે અન્ય ફ્રી વેબસાઈટસની સરખામણીમાં નબળું પાસુ છે.